ጠላቶች ኢትዮጵያን በብሔርና በኃይማኖት ለመከፋፈል ያላቸው ፍላጎት ዛሬም አልጠፋም-ጠ/ሚ ዐቢይ አህመድ
ጠቅላይ ሚኒስትር ዐቢይ አህመድ “ጠላቶች ኢትዮጵያን በብሔርና በኃይማኖት ለመከፋፈል ያላቸው ፍላጎት ዛሬም አልጠፋም” ሲሉ ገለጹ፡፡ከመተከል ዞን ነዋሪዎች ጋር ውይይት ያደረጉት ጠቅላይ ሚኒስትሩ “በጽናትና በአንድነት ስንታገለው ግን ይህ ፍላጎት መና ሆኖ ይቀራል” ሲሉ በማህበራዊ ትስስር ገፃቸው ገልጸዋል፡፡ጠቅላይ ሚኒስትር ዐቢይ በወቅታዊ ጉዳዮች ላይ ዛሬ ከመተከል ዞን ነዋሪዎች ጋር ባደረጉት  ውይይት ”ሕዝባችን ለአንድነት፣ ለሰላም፣ ለልማትና ለብልጽግና ያለው ፍላጎት ከማንኛውም ከፋፋይ አጀንዳ ይበልጣል” ብለዋል፡፡ይሄንን ጽኑና አስተዋይ ሕዝብ ይዘን ችግሮችን እንዳይደገሙ አድርገን እንፈታቸዋለን ሲሉም ጠቁመዋል።